ร้านข้าวแกงบ้านส้องสาขา 3 ตั้งอยู่ตรงข้ามเทศบาลนครสุราษฎร์ธานี เป็นร้านเล็กๆมีที่นั่งเยอะ ขายข้าวราดแกงที่เป็นอาหารใต้พวกแกงๆ เป็นหลัก หลากหลายกลางๆ มีน้ำแข็งใสขายด้วย ราคาไม่แพง มาร้านครั้งแรกลองไปไม่กี่อย่าง น้ำดื่มน้ำแข็งฟรี ชุดน้ำพริกฟรี
- หมูหวาน หวานแต่ไม่มัน เนื้อหมูแข็งนิดๆ รสชาติธรรมดา ให้ 3/5
- หมูสามชั้นทอด เค็มนิดๆ เนื้อหมูแข็งหน่อยๆ ไม่มันนัก ใช้ได้ ให้ 3.3/5
- ทอดมันปลากราย เนื้อนุ่ม อร่อย รสดี เผ็ดนิดๆ หวานหน่อยๆ แนะนำ ให้ 3.5/5
- แกงเทโพ ผักนิ่ม เนื้อปลานิ่ม เค็มนิดๆ เผ็ดกลางๆให้ 3.4/5
- แกงหมู เนื้อหมูแข็ง ออกเค็มๆเผ็ดไปนิด ให้ 3/5
- ขนมหวาน เผือกเชื่อมแข็งมาก มันเชื่อมแข็งกลางๆ ฟักทองเชื่อมแข็งน้อยสุด กะทิมันดีแต่ไม่หอมนัก หวานกลางๆ ให้ 3.3/5
โดยรวมเป็นร้านข้าวราดแกงที่เหมาะกับคนใต้จริงๆเนื่องด้วยรสชาติที่แซ่บโดยแท้จริง เมนูหลากหลายกลางๆ รสชาติพอใช้สำหรับคนที่ไม่ค่อยได้ทานอาหารใต้ แต่คนใต้โดยกำเนิดอาจจะชอบ ราคาไม่แพงด้วย